હવામાન વિભાગ મુજબ, બંગાળની ખાડીમાં સર્જાયેલાં અપર એર સરક્યુલેશનની અસરોને કારણે 18 ઓગસ્ટથી રાજ્યમાં વરસાદી માહોલ રહેશે અને 20 તથા 21 ઓગસ્ટે રાજ્યનાં વિવિધ વિસ્તારોમાં ભારેથી અતિભારે વરસાદ થવાની સંભાવના છે. ગુરૂવારે અમદાવાદ સહિત 7 શહેરોમાં ગરમીનો પારો 34 ડિગ્રીને પાર કરી ગયો હતો. રાજ્યમાં વરસાદ રોકાયા બાદ અચાનક જ વાતાવરણમાં ગરમીનું પ્રમાણ વધ્યું છે. અમદાવાદનું મહત્તમ તાપમાન 34.6 ડિગ્રી અને લઘુત્તમ તાપમાન 24.8 ડિગ્રી નોંધાયું હતું. દિવસ દરમિયાન ગરમી-બફારાનું પ્રમાણ વધતાં લોકો હેરાન થતા હતા.